ai4bharat/Pralekha huggingface dataset:
کامرس اور صنعت کی وزارتہ
چوبیسواں علاقائی جامع اقتصادی شراکتداری اجلاس 17 سے 24 اکتوبر 2018 کو آکلینڈ میں منعقد ہوگا
نئیدہلی،04ستمبر۔چھٹی علاقائی جامع اقتصادی شراکتداری  وزارتی میٹنگ 30 اور 31 اگست 2018 کو سنگا پور میں منعقد ہوئی تھی،جس میں کامرس اور صنعت کے مرکزی وزیر جناب سریش پربھو نے ہندوستانی وفدکی قیادت کی تھی۔میٹنگ میں شرکت کرنے والے وزرا نے مختلف مذاکراتی گروپوں اور ذیلی ورکنگ گروپوں کے مذاکرات کا جائزہ لیا تھا۔تجارتی مذاکراتی کمیٹی کے چیئر مین جناب پاک ایمان پیمباگیو نے علاقائی ،جامع اقتصادی شراکتدار ی  مذاکرات کے رول کے بارے میں تفصیلی نمائندگی دی تھی اور زیر التوا معاملات پر وزرا کی رہنمائی حاصل کی تھی ۔ میٹنگ میں شرکت کرنے والے وزیروں نے چار چیپٹرسمعیشت اور تکینکی تعاون  چھوٹی اور اوسط درجے کی صنعتوں  کسٹمز کے طور طریقوں اور تجارتی سہولت  حکومت کی خریداری کے کامیاب اختتام کے ساتھ مذاکرات میں ہوئی اچھی پیش رفت کو تسلیم کیا۔وزرا نے ’ دی پیکج آف ائیر اینڈ ڈلیوریز کی توثیق کی اور مذاکرات کارو ں پر زور دیا کہ وہ خلا کو پُر کرنے کے مقصد سے اپنے کام میں تیزی لائیں اور مذاکرات کار نے متوازن تلاش کرائیں ۔ مذاکرات کے اہم ستونوں کے بارے میں کامرس کے وزیر نے ہندوستان کے مفادات کا موث ڈھنگ سے دفاع کیا اور زیادہ سے زیادہ رعایتیں حاصل کیں ۔
سازوسامان کے معاملے میں مذاکرات کاروں کو ذمہ داری سونپی گئی ہے کہ وہ آسیان کے ذریعہ گڈ مارکیٹ رسائی کے ضمن میں طے کردہ غیر دستاویزی طریق کا ر اختیار کریں اور اسی طریقے سے تمام کارروائیاں انجام دیں ۔ کامرس کے وزیر نے غیر دستاویزی طریق کار کے مختلف عوامل پر مناسب رعایتیں فراہم کرنے کی ضرورت کو دہرایا ۔
خدمات کے معاملے میں سریش پربھو نے معیار برقرار رکھنے کی اہمیت پر زور دیا اور تمام طریقوں سے بامعنی پیش کش کی ضرورت پر بھی زور دیا ۔ ایک اہم پیش رفت میں تمام ممبر ملکوں نے موڈ 4 ایم اواین پی اور خدمات ٹیکسٹ کے درمیان رابطے کو قائم کرنے پر اتفاق کیا ۔اس رابطے کا خیر مقدم کرتے ہوئے کامرس کے مرکزی وزیر نے ممبر ملکوں سے اپیل کی کہ وہ 5 اکتوبر 2018 تک معیاری پیش کش کریں۔
سرمایہ کاری کے معاملے میں کامر س کے وزیر نے انویسٹرس اسٹیٹ ڈسپیوٹ سیٹل منٹ  کی درخواست پر توجہ دیتے ہوئے مذاکرات کی اہمیت پر زور دیا ۔ہندوستان کے ایما پر اس بات پر اتفاق ہواکہ آئی ایس ڈی ایس این ایف این اور پی پی آر کے لئے اپلائی نہیں کرے گا۔
وزرا نے ہدایت دی کہ ان تمام معاملات پر 24 ویں علاقائی جامع اقتصادی شراکتداری اجلاس کے دوران غوروخوض کیا جائے گا ، جو 17 سے 24 اکتوبر کو آکلینڈ میں ہوں گے ۔
علاقائی جامع اقتصادی شراکتداری ایک میگا علاقائی آزاد تجارتی سمجھوتہ ہے ، جس پر16 ممالک مذاکرات کرتے ہیں ۔ان ممالک میں آسیان کے دس ملک اور چھ اے ایس ای اے این ایف ٹی اے کے شراکتدار ممالک ہیں ، جن میں آسٹریلیا ، ہندوستان ،چین ، جاپان ، کوریا اور نیوزی لینڈ شامل ہیں ۔اب تک تکنیکی سطح پر 6 وزارتی میٹنگیں ،5 بین اجلاس وزارتی میٹنگیں اور تجارتی مذاکرات کمیٹی کے 23 راؤنڈ ہوچکے ہیں۔
م ن ۔ح ا ۔رم
U-4560
(Visitor Counter : 41
وزارت خزانہ
نیلامی برائے فروخت 6.99فیصدسرکاری تمسکات 2026‘، 7.17 فیصد سرکاری تمسکات 2033‘iii)) اور’7.41فیصد سرکاری تمسکات 2036اور  نئے سرکاری تمسکات 2063
حکومت ہند نے  قیمت پر مبنی نیلامی، یکساں قیمتوں کے طریق کار کے ذریعہ آٹھ ہزار کروڑروپے کی مشتہر رقم کے لئے 6.99 فیصد سرکاری تمسکات 2026  قیمت پر مبنی نیلامی ،یکساں قیمت کے طریق کار کے ذریعہ 7000 کروڑروپے   قیمت پر مبنی نیلامی یکساں قیمت کے طریق کار کو بروئے کار لاتے ہوئے 12000 کروڑروپے کی مشتہر رقم کے لئے 7.41فیصد سرکاری تمسکات 2036 اور  فوائد پر مبنی نیلامی ، متعدد قیمتو ں کے طریق کار کے ذریعہ 12000 کروڑروپے  کی مشتہر رقم کے لئے نئی سرکاری سکیورٹی 2063 کی فروخت کرنے کا اعلان کیا ہے۔ہندوستانی حکومت کے پاس مذکورہ ہر سکیورٹی میں 2000کروڑروپے کی حدتک اضافی سبسکرپشن بنائے رکھنے کا متبادل ہوگا ۔یہ نیلامیاں جمعہ بتاریخ 09 جون، 2023 کو ریزرو بینک آف انڈیا، ممبئی آفس، فورٹ، ممبئی کے ذریعے منعقد کی جائیں گی۔
تمسکات کی فروخت کی نوٹیفائڈ رقم کا پانچ فیصد تک کا حصہ سرکاری تمسکات کی نیلامی میں غیرمقابلہ جاتی بولی کی سہولت سے متعلق اسکیم کے مطابق اہل افراد اور اداروں کو مختص کیا جائے گا۔
نیلامی کے لیے مقابلہ جاتی اور غیر مقابلہ جاتی دونوں بولیوں کو ریزرو بینک آف انڈیا کے کور بینکنگ سالیوشن  نظام پر 09 جون، 2023 کو الیکٹرانک شکل میں داخل کیا جائے گا۔ غیر مقابلہ جاتی بولیوں کو صبح ساڑھے دس بجے اور صبح 11 بجے کے درمیان داخل کیا جائے اور مقابلہ جاتی بولیوں کو صبح ساڑھے دس بجے اور صبح ساڑھے گیارہ بجے کے درمیان داخل کیا جائے۔
نیلامیوں کے نتائج کا اعلان 09 جون، 2023  کو کیا جائے گا اور کامیاب بولی لگانے والوں کی طرف سے ادائیگی 12 جون، 2023  کو کی جائے گی۔
یہ تمسکات بھارتی ریزرو بینک کی طرف سے بمطابق سرکلر نمبر آر بی آئی 25/19-2018مورخہ 24 جولائی، 2018 ، جیساکہ وقتاً فوقتا ً ترمیم کی گئی ہے، کی طرف سے جاری مرکزی سرکار کے تمسکات نے جب جاری کیے گئے لین دین سے متعلق رہنما خطوط کے مطابق جب جاری کیے گئے تجارت کے لیے اہل ہوں گے۔
وزیراعظم کا دفتر
وزیر اعظم نے فنکار آیوش کنڈل سے ملاقات کی
دِویانگ فنکار سے ملاقات کو ’ناقابل فراموش لمحہ‘ بتایا
لوگوں سے آیوش کنڈل کی پینٹنگ دیکھنے کی اپیل کی
وزیر اعظم جناب نریندر مودی نے آج فنکار آیوش کنڈل سے ملاقات کی۔ انہوں نے کہا کہ آیوش کنڈل سے ملاقات کرنا، میرے لیے ناقابل فراموش لمحہ ہے۔ انہوں نے لوگوں سے دِویانگ فنکار کی پینٹنگ دیکھنے کی بھی اپیل کی ہے۔
اپنے سلسلہ وار ٹویٹس میں، وزیر اعظم نے کہا:
’’آج @aayush_kundal سے ملنا میرے لیے ایک ناقابل فراموش لمحہ بن گیا۔ آیوش نے جس طرح پینٹنگ میں مہارت حاصل کی اور اپنے جذبات کو پیر کی انگلیوں سے شکل و صورت عطا کی، وہ ہر کسی کے لیے حوصلہ کا باعث بننے والا ہے۔ لگاتار حوصلہ ملتا رہے، اس لیے میں انہیں ٹوئٹر پر فالو کر رہا ہوں۔‘‘
’’آپ تمام لوگوں سے اپیل کرتا ہوں کہ آپ @aayush_kundal کی پینٹنگ کو ضرور دیکھیں۔ آیوش نے اپنی پینٹنگ کے لیے ایک یو ٹیوب چینل بھی بنایا ہے، جس میں ان کی زندگی کے الگ الگ رنگ شامل ہیں۔ ان کے چینل کا لنک ہے۔‘‘
نائب صدر جمہوریہ ہند کا سکریٹریٹ
نائب صدرجمہوریہ ہند نےایودھیا میں بھومی پوجن کے موقع پر اپ راشٹرپتی بھون نواس میں اپنی اہلیہ کے ساتھ رامائن پڑھی۔
ان کا کہنا ہے کہ بھگوان رام کا مندر زمان ومکان کے قید سے آزاد بہترین انسانی اقدار کے تئیں خراج عقیدت ہوگا۔
انہوں نے مرحوم جناب ہاشم انصاری کے صاحبزادے جناب اقبال انصاری کی ستائش کی، جنہوں نے عوام الناس سے گزارش کی ہے کہ وہ ماضی کو فراموش کرکے بھارت کے حقیقی جذبے کے ساتھ آگے بڑھیں۔
نئی دہلی، 5/اگست 2020، نائب صدر جمہوریہ ہند جناب ایم وینکیا نائیڈو نے آج ایودھیا میں رام مندر بھومی پوجن کے مبارک موقع پر اپ راشٹرپتی نواس میں اپنی اہلیہ محترمہ اوشا نائیڈو کے ساتھ رامائن پڑھی۔
بعد ازاں ایک فیس بک پوسٹ میں نائب صدر جمہوریہ ہند نے کہا کہ ان کے پیدائش کے مقام ایودھیامیں بھگوان رام کی مندر کی تعمیر حق، اخلاقیات اور آئیڈلس کی اعلی ترین انسانی اقدار کی ازسر نو عزت افزائی ہے، جسے مریادا پرشوتم نے اپنی زندگی میں حقیقی انداز میں پیش کیا تھا۔ ایودھیا کے حکمراں کے طور پر انہوں نے ایک مثالی زندگی بسر کی، جس پر عام انسان اور دیگر بڑے لوگ رشک کرتے ہیں۔
انہوں نے کہا کہ بھگوان رام کا برتاؤ اور ان کا عقیدہ بھارت کے ضمیر کی بنیاد میں مضمر ہیں اور ہر طرح کی تفریق اور بندشوں کو بالائے طاق رکھتے ہوئے آج کے زمانے میں بھی ان کی افادیت برقرار ہے۔ جناب نائیڈو نے کہا کہ رام مندر کی تعمیر ایک مذہبی عمل سے بڑھ کر کہیں زیادہ ہے۔ یہ مندر بیش قیمت اور زمان ومکان کی قید سے آزاد انسانی اقدار کو بہترین خراج عقیدت ہوگا۔
آج ایودھیا میں بھومی پوجن پر اپنی مسرت کا اظہار کرتے ہوئے نائب صدر جمہوریہ ہند نے کہا کہ ایودھیا میں اس تاریخی عمارت کی تعمیر ہمارے مادروطن کی ان روایات کی بحالی کی یاد دلاتی رہے گی، جو بلا تفریق ہر زمانے میں آفاقیت سے ہمکنار رہیں گی۔
5 ؍اگست، بھومی پوجن کے دن، یعنی اس طرح کی ایک تاریخی عمارت کی تعمیر کا آغاز، ملک کی تاریخ میں ازحد مسرت کا دن ہوگا۔ انہوں نے مزید کہا کہ اس آراضی کے مقدمے میں، جو لوگ فریق کے طور پر شریک تھے، ان حضرات سمیت تمام لوگ، جنہوں نے اس دیرینہ تنازعے کے حل کے لیے کوششیں کیں اور مندر کو ایک حقیقی شکل دی، وہ لائق ستائش ہیں۔
جناب نائیڈو نے مرحوم ہاشم انصاری کے صاحبزادے جناب اقبال انصاری کی بھی ستائش کی، جو آراضی کی ملکیت کے تنازعے میں ایک فریق تھے، اور انہوں نے عوام سے گزارش کی وہ ماضی کو فراموش کرکے بھارت کے سچے جذبے کی مناسبت سے آگے بڑھیں۔ ان کے یہ دانشمندانہ الفاظ ہم سب کو رہنمائی فراہم کرتے ہیں۔ اس موقع پر انہوں نے ہرکس و ناکس سے اپیل کی کہ وہ اپنے آپ کو رام راجیہ کے اصولوں کے تئیں ازسرنو وقف کریں، جو جمہوری-مذہبی حکمرانی پر مشتمل ہیں اور جن میں سب کے لیے امن، انصاف اور مساوات کی بات کی جاتی ہے۔ اس کے علاوہ سب کے لیے مسرت اور خوش حالی کی تمنا کی جاتی ہے، جو خواب بابائے قوم مہاتما گاندھی نے بھی دیکھا تھا۔
۔۔۔۔۔۔۔۔۔۔۔
U-4338
م ن۔ ت ع۔
(Visitor Counter : 86
صحت اور خاندانی بہبود کی وزارت
گزشتہ 24 گھنٹوں میں بھارت میں 1.34 لاکھ یومیہ نئے معاملے درج کئے گئے
مسلسل 7دن سے دولاکھ سے کم نئے کیس درج ہورہے ہیں
ملک میں 1713413 مریض زیر علاج ہیں۔ مسلسل تیسرے دن زیر علاج مریضوں کی تعداد 20 لاکھ سے کم درج ہورہی ہے
یومیہ شفایاب ہونےوالوں کی تعداد مسلسل اکیسویں روز سے ایک دن میں سامنے آنے والے نئے کیسوں سے زیادہ درج ہورہی ہے
شفایابی کی شرح مزید بہتر ہوکر 92.79 فیصد تک پہنچ گئی ہے
طبی جانچ کے بعد متاثر ہونے والے افراد کی یومیہ شرح 6.21 فیصد ہے، مسلسل 10 روز سے متاثرہ افراد کی شرح دس فیصد سے کم درج ہورہی ہے
بھارت میں کووڈ ٹیکہ کاری مہم کے تحت 22 کروڑ سے زیادہ ویکسین کی خوراک دی گئی
نئی دہلی ،3 جو ن2021: ملک میں گزشتہ چوبیس گھنٹے میں 134154 نئے معاملے سامنے آئے ہیں۔ اب ملک میں مسلسل ساتویں دن 2 لاکھ سے کم یومیہ نئے معاملے درج ہورہے ہیں۔یہ مرکز اور ریاستوں/مرکز کے زیرانتظام علاقوں کی اجتماعی کوششوں کانتیجہ ہے۔
بھارت میں زیر علاج مریضو ں کی تعداد میں مسلسل کمی دیکھی جارہی ہے۔ آج1713413 مریض زیر علاج ہیں۔
گزشتہ 24 گھنٹے میں کل زیر علاج معا ملوں میں سے 80232مریضوں کی کمی ہوئی ہے۔اوراب زیرعلاج مریضوں کی تعداد ملک کے کل متاثرہ کیسوں کی محض 6.02 فیصد ہے۔
بھارت میں ایک دن میں شفایاب ہونے والوں کی تعداد مسلسل 21 ویں دن سے یومیہ نئے کیسوں سے زیادہ درج ہورہی ہیں۔ گزشتہ 24 گھنٹےمیں 211499 افراد شفایاب ہوئے ہیں
گزشتہ 24 گھنٹے کے دوران یومیہ نئے کیسوں کے مقابلے77345 زیادہ شفایابیاں درج کی گئی ہیں۔
کووڈ-19 عالمی وبا کی شروعات کے بعد سے کل متاثر ہونے والے افراد میں سے 26390584 افراد پہلے ہی صحت یاب ہوچکے ہیں۔ اور گزشتہ 24 گھنٹے میں 211499 مریض شفایاب ہوئے ہیں۔ مجموعی شفایابی کی شرح 92.79 فیصد ہے، جس سے اضافہ کارجحان ظاہر ہوتا ہے۔
ملک میں گزشتہ 24 گھنٹے میں کل 2159873 نمونوں کی جانچ کی گئی اور بھارت میں مجموعی طور پر اب تک35.3 کروڑ سے زیادہ  ٹیسٹ کئے جاچکے ہیں۔
ایک طرف ملک بھر میں طبی جانچ کے عمل میں ا ضافہ کیا گیا ہے، جانچ کے بعد متاثر ہونے والے ہفتہ وار کیسوں میں مسلسل کمی کا رجحان دیکھا جارہا ہے۔ ہفتہ وار متاثرہ شرح سردست7.66 فیصد جبکہ یومیہ متاثرہ شرح کم ہو کر آج 6.21 فیصد پر ا ٓگئی ہے، یہ مسلسل 10ویں دن سے 10 فیصد سے کم درج ہورہی ہے۔
ٹیکہ کاری کی ملک گیر مہم کے تحت ملک میں کووڈ-19 سے بچاؤ کے لئے ٹیکے لگوانے والوں کی مجموعی تعداد آج 22.10 کروڑ سے تجاوز کرگئی ہے۔
آج صبح 7 بجے تک موصولہ عبوری رپورٹ کے مطابق 3124981 سیشنز کے دوران کل221043693 ٹیکے لگائے جاچکے ہیں۔
ان میں شامل ہیں:
|
|
صحت کارکنان
|
|
پہلی خوراک
|
|
99,12,522
|
|
دوسری خوراک
|
|
68,15,468
|
|
صف اول کے کارکنان
|
|
پہلی خوراک
|
|
1,58,49,178
|
|
دوسری خوراک
|
|
85,84,162
|
|
18 تا44 سال کےعمر کے افراد
|
|
پہلی خوراک
|
|
2,26,12,866
|
|
دوسری خوراک
|
|
59,283
|
|
45 تا 60 سال کی عمر کے افراد
|
|
پہلی خوراک
|
|
6,78,84,028
|
|
دوسری خوراک
|
|
1,09,73,523
|
|
60 سے زیادہ عمر کے افراد
|
|
پہلی خوراک
|
|
5,94,06,566
|
|
دوسری خوراک
|
|
1,89,46,097
|
|
مجموعی تعداد
|
|
22,10,43,693
سٹرک ٹرانسپورٹ اور شاہراہوں کی وزارت
راجستھان/گجرات سرحد سے این ایچ- 754 اے کے سنتل پور سیکشن تک 6 لین والا رسائی کنٹرول شدہ گرین فیلڈ ہائی وے 2030 کروڑ روپے کی لاگت سے تعمیر کیا جا رہا ہے
یکے بعد دیگرے کئے گئے ٹویٹس میں سڑک نقل و حمل اور شاہراہوں کے مرکزی وزیر جناب نتن گڈکری نے بتایا کہ راجستھان/گجرات سرحد سے این ایچ- 754 اے کے سنتل پور سیکشن تک 6 لین والے رسائی کنٹرول شدہ گرین فیلڈ ہائی وے پروجیکٹ پر تیزی کے ساتھ کام جاری ہے۔
وزیر موصوف نے کہا کہ یہ پٹی گجرات میں امرتسر-جام نگر اقتصادی راہداری کا حصہ ہے جو بھارت مالا پریوجنا فیز-1 کے تحت ہے اور اسے 2030 کروڑ روپے کی لاگت سے تعمیر کیا جا رہا ہے۔پروجیکٹ مکمل ہونے کے بعد، اس سیکشن کے اندر سفر کا وقت 2 گھنٹے اور سفر کا فاصلہ 60 کلومیٹر کم ہو جائے گا۔
جناب گڈکری نے کہا کہ آلودگی کی سطح کو کم کرنے، درمیڈین اور ایونیو میں پودے لگانے سے ماحولیاتی نظام کو تقویت ملے گی اور ایس ڈی جی کو فروغ حاصل ہو گا۔ انہوں نے مزید کہا کہ یہ پٹی سرحدی فورسز/مسلح افواج/فوجی گاڑیوں وغیرہ کی آسانی سے نقل و حرکت میں سہولت فراہم کرے گی کیونکہ یہ ہند-پاک سرحد کے قریب ہے۔
وزیر اعظم جناب نریندر مودی کی قیادت میں نیو انڈیا کو عالمی معیار کے بنیادی ڈھانچے کا مرکز بنانے کی بات کرتے ہوئے جناب گڈکری نے کہا کہ حکومت بہترین کنکٹی وٹی اور عالمی معیار کے بنیادی ڈھانچے کے ذریعے ہندوستان کو یکسر تبدیل کرنے کے لیے سرگرم عمل ہے۔
۔۔۔۔۔۔۔۔۔۔۔
ش ح۔ م م ۔ ن ا۔

U-10501
(Visitor Counter : 58
وزارت دفاع
اختتامی تقریب : ہند ۔ نیپال مشترکہ فوجی مشق سوریا کرن۔XIV
نئی دہلی،16/دسمبر۔ہندوستان اور نیپال کے درمیان ایک مشترکہ فوجی تربیتی مشق، مشق سوریا کرن۔XIV نیپال کے روپن دیہی ضلع کے سلیجھنڈی میں واقع نیپال آرمی بیٹل اسکول میں اختتام پذیر ہوئی جہاں دونوں ملکوں کی افواج نے 14 دنوں کی طویل مشترکہ تربیت میں حصہ لیا۔ یہ تربیت جنگل اور پہاڑی علاقوں میں انسداد شورش زدگی کی کارروائیوں پر مبنی تھی۔ دونوں افواج نے قدرتی اور انسانوں کی پیدا کردہ آفات کے واقعات میں رسپارنس میکانزم کی بھی پریکٹس کی۔
مشق کے حصے کے طور پر انسداد شورش زدگی، انسداد دہشت گردی کی کارروائیوں اور انسانی امداد اور آفات کے دوران راحت اور بچاؤ کے میکانزم سے متعلق اہم لیکچرز، مظاہرے اور مشقیں مشترکہ طور پر انجام دی گئیں۔ ٹریننگ کاافتتاح 72 گھنٹے کی آؤٹ ڈور مشق کے ساتھ ہوا جس میں دونوں دستوں کے فوجوں نے انسداد شورش زدگی کی کارروائیوں کی مشقیں کیں۔ مشق کے آخری مرحلے کے دوران، انڈین آبزرورمشن کے سربراہ میجر جنرل گوپال گورنگ ، ہندوستانی فوج کے آبزرور نمائندے کے طور پر موجود تھے اور تقریب کے دوران نیپال آرمی کے سربراہ لیفٹیننٹ جنرل شرد گری مہمان خصوصی تھے۔
ٹریننگ کے علاوہ، دونوں ملکوں کے دستوں نے آخری دن متعدد غیرنصابی سرگرمیوں میں بھی حصہ لیا۔ جس میں دوستانہ فٹبال، باسکٹ بال، والی بال میچ اورثقافتی تقریبات شامل تھے۔اس دوران انہوں نے متعلقہ ثقافتی روابط اور افواج کے درمیان تعلق میں اضافے کا مظاہرہ کیا۔ مشترکہ تربیت بلاشبہ ایک غیر معمولی کامیابی تھی۔ دونوں افواج کے درمیان تفہیم اور باہمی تعاون کو فروغ دینے کے علاوہ، اس سے دونوں ملکوں کے مابین تعلقات کو مزید مستحکم کرنے میں مدد ملے گی۔
زراعت اور کاشتکاروں کی فلاح و بہبود کی وزارت
خریف مارکیٹنگ سیزن2020-21کے دوران ایم ایس پی کا نفاذ
نئی دہلی ،13نومبر:رواںخریف مارکیٹنگ سیزن21-2020 کے دوران حکومت نے اپنی موجودہ کم از کم امدادی قیمت  اسکیموں کے مطابق کسانوں سے ایم ایس پی پر خریف 21-2020 فصلوں کی خرید جاری رکھی ہے، جیسا کہ پچھلے سال اسی مدت کے دوران دیا گیا تھا۔
خریف 21-2020کے لئے دھان کی خرید پنجاب، ہریانہ، اترپردیش، تلنگانہ، اتراکھنڈ، تملناڈو، چنڈی گڑھ، جموں و کشمیر،کیرلا، گجرات اورآندھراپردیش جیسی ریاستوں/مرکز کے زیرانتظام علاقوں میں حسب معمول چل رہا ہے، پچھلے سال کے 221.73لاکھ میٹرک ٹن کے مقابلے اس سال 273.35 لاکھ میٹرک ٹن سے زیادہ دھان کی خرید کی جاچکی ہے، اور اس طرح پچھلے سال کے مقابلے دھان کی خرید میں 23.28فیصد کااضافہ درج کیاگیاہے۔ 273.35 لاکھ میٹرک ٹن کی کل خرید میں سے اکیلے پنجاب نے 192.04 لاکھ میٹرک ٹن کاتعاون دیا ہے جو کل خرید کا 70.25 فیصد ہے۔
فی الحال جاری کے ایم ایس خرید کے تحت 51610.20 کروڑ روپے کے دھان کی خرید کی گئی ہے اوراس سے تقریبا 23.27 لاکھ کسانوں کو فائدہ ہوا ہے۔
اس کے علاوہ ریاستوں کی تجاویز کی بنیاد پر تملناڈو،کرناٹک، مہاراشٹر، تلنگانہ، گجرات، ہریانہ، اترپردیش، اوڈیشہ، راجستھان اور آندھراپردیش کے لئے امدادی قیمت کی اسکیم کے تحت خریف مارکیٹنگ سیزن2020 کے دوران 45.10 لاکھ میٹرک ٹن دالوں اور تلہنوں کی خرید کے لئے بھی منظوری دی گئی تھی، اس کے علاوہ آندھرا پردیش، کرناٹک، تملناڈو اور کیرلا کے لئے 1.23 لاکھ میٹرک ٹن کوپراکی خرید کے لئے بھی منظوری دی گئی تھی۔ دیگر ریاستوں/ مرکز کے زیرانتظام علاقوں کے لئے پی ایس ایس کے تحت دال، تلہن اور کوپرا کی خرید سے متعلق تجاویز موصول ہونے پر منظوری دی جائے گی تاکہ سال 21-2020 کے لئے ریاستی نوڈل ایجنسیوں کے توسط سے مرکزی نوڈل ایجنسیاں ان فصلوں کے اے ایف کیو گریڈ کی خرید نوٹیفائڈ ایم ایس پی پر براہ راست رجسٹرڈ کسانوں سے کرسکیں، اگر متعلقہ ریاستوں/ مرکز کے زیرانتظام علاقوں میں نوٹیفائڈ فصل کی مدت کے دوران فصلوں کی بازار کی قیمت ایم ایس پی سے کم ہوجاتی ہے۔
سرکار نے اپنی نوڈل ایجنسیوں کے توسط سے 12 نومبر 2020 تک 58191.40 لاکھ میٹرک ٹن مونگ، اڑد، مونگ پھلی اور سویا بین کی خرید کی ہے جس کی ایم ایس پی قیمت 312.67 کروڑ روپے ہے اوراس سے تملناڈو، مہاراشٹر، گجرات، ہریانہ اور راجستھان کے 33932 کسانوں کوفائدہ ملا ہے۔ پچھلے سال دال اور تلہن کے لئے 21401.24 لاکھ میٹرک ٹن کی خرید میں 171.91 فیصد کااضافہ درج کیا گیا۔
اسی طرح 12 نومبر 2020 تک 52.40 کروڑ روپے کی ایم ایس پی قیمت پر 5089 میٹرک ٹن کوپرا کی خرید کی گئی ہے، جس سے کرناٹک اور تملناڈو کے 3961 کسانوں کو فائدہ ہوا ہے جبکہ پچھلے سال اسی مدت کے دوران 293.34 میٹرک ٹن کوپرا کی خرید کی گئی تھی۔ کوپرا اور اڑدکے سلسلے میں زیادہ تر پیداوار کرنے والی ریاستوں میں خرید کی شرح ایم ایس پی سے زیادہ ہے۔ خریف دال اور تلہن کے سلسلے میں ریاستی/مرکز کے زیرانتظام علاقے کی حکومتیں آمد کی بنیاد پر اپنی طے کی گئی تاریخ سے خرید شروع کرنے کے لئے ضروری تیاریوں میں مصروف ہیں۔
پنجاب، ہریانہ، راجستھان، مدھیہ پردیش اور تلنگانہ، آندھرا پردیش، مہاراشٹر اور ہریانہ میں ایم ایس پی کے تحت بیج کپاس  کی خرید کا کام حسب معمول چل رہا ہے۔ 12 نومبر 2020 تک 4050.13 کروڑ روپے قیمت کے 1422583 کپاس کے بنڈل کی خرید کی گئی ہے جس سے 277639 کسانوں کو فائدہ ہوا ہے۔
خواتین اور بچوں کی ترقیات کی وزارت
این سی ڈبلیو نے میٹرنٹی بینیفٹ قانون 1961 پر قانون کے حتمی جائزے سے متعلق مشاورت کا اہتمام کیا
خواتین کے قومی کمیشن نے خواتین کو متاثر کرنے والی قانون سازی کا جائزہ لینے اور تجزیہ کرنے اور کسی بھی خامی، بے قائدگی اور کوتاہیوں کو پورا کرنے کے لیے ترامیم کی سفارش کرنے کی غرض سے میٹرنٹی بینیفٹ قانون 1961 اور 2017 کی ترامیم پر قانون پر حتمی نظرثانی کرنے کے لئے مشاورت کا اہتمام کیا۔
خواتین سے متعلق قانونی اور آئینی تحفظات کا جائزہ لینے کے کمیشن کی ہدایات کی تعمیل میں، این سی ڈبلیو نے ایک ابتدائی مشاورت اور پانچ علاقائی سطح کے مشورے کیے ہیں تاکہ قانون پر نظر ثانی کی جا سکے تاکہ ترامیم کے لیے مخصوص سفارشات مرتب کی جا سکیں اور قانون سازی کی رسائی کو بڑھایا جا سکے۔
اس مشاورت کے ذریعے کمیشن نے پورے ہندوستان سے ماہرین اور شراکت داروں کے خیالات، تجاویز اور آراء حاصل کرنے کی کوشش کی۔
کمیشن نے خواتین کو درپیش حقیقی چیلنجوں اور تکنیکی مسائل پر غور کرنے کے لیے مختلف شعبوں سے تعلق رکھنے والے قانونی ماہرین، وکلاء، ماہرین تعلیم اور قانونی ماہرین کو مدعو کیا۔
پینلسٹس کی طرف سے دی گئی چند اہم تجاویز میں پیٹرنٹی تعطیل کی مدت میں اضافہ کرنا شامل تھا تاکہ بچے کی پرورش کا بوجھ دونوں والدین کے درمیان مساوی ہو سکے، آجروں کو ترغیب دی جائے، اور کارپوریٹ سیکٹر کو زیادہ سے زیادہ خواتین کارکنوں کو ملازمت دینے کے لیے حساس بنایا جائے۔
ماہرین نے غیر منظم شعبے میں کام کرنے والی خواتین کے معاملے، ملازمین کی تعداد کے بجائے کیس ٹو کیس کی بنیاد پر کریچ کی سہولت کی فراہمی، آجروں کے لیے مراعات کی گنجائش وغیرہ پر بھی بات کی۔
وزیراعظم کا دفتر
سووچھ شکتی 2019 :سووچھ بھارت کے لئے دیہی خواتین چیمپینز
وزیراعظم کل کروکشیتر سے سووچھ شکتی 2019 کا آغاز کریں گے
ملک بھر کی خاتون سرپنچوں کو اعزازسے نوازا جائے گا
نئیدہلی12فروری۔وزیراعظم جناب نریندر مودی کل یعنی 12فروری 2019 کو ہریانہ کے شہر کروکشیترجائیں گے ۔ جہاں وہ ملک بھر کی خاتون سرپنچوں کے کنوینشن میں شرکت کریں گے اور سووچھ شکتی 2019 ایوارڈس تقسیم کریں گے ۔اس کے ساتھ ہی وزیر اعظم کروکشیتر میں سووچھ سندر شوچالیہ نمائش دیکھیں گے اور ایک جلسہ عام سے خطاب کریں گے ۔اس موقع پر وزیر اعظم ہریانہ کے مختلف ترقیاتی منصوبوں کا سنگ بنیاد رکھیں گے اور افتتاح کریں گے ۔
واضح ہوکہ سووچھ شکتی 2019 ایک قومی تقریب ہے ،جس کا مقصد سووچھ بھارت مشن میں قائدانہ خدمات انجام دینے والی دیہی خواتین کی قائدانہ صلاحیتوں پر توجہ مرکوز کرنا ہے ۔ اس تقریب میں ملک بھر کی خاتون سرپنچ اور پنچ شرکت کریں گی۔ امید ہے کہ اس سال سووچھ شکتی کی تقریب میں 1500 ہزار خواتین شرکت کریں گی ۔ اس تقریب کا مقصد خواتین کو بااختیار بنانا ہے ۔ حکومت ہند کی پینے کے پانی اور صفائی ستھرائی کی وزارت ہریانہ سرکار کے اشتراک سے سووچھ شکتی 2019 کا اہتمام کررہی ہے ۔ سووچھ بھارت کے لئے دیہی علاقوں کی زمینی سطح کے بہترین طریقوں کی معلومات یہ خواتین آپس میں شیئر کریں گی۔ اس تقریب میں سووچھ بھارت اور حال ہی میں شروع کئے گئے سووچھ سندر شوچالیہ کی کامیابیاں پیش کی جائیں گی۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-898
(Visitor Counter : 66
وزارت دفاع
بھارت سنگا پور مشترکہ مشق ’بولڈ کروکشیتر ‘ آج جودھپور میں اختتام پذیر ہورہی ہے
سنگاپور فوج اور بھارتی فوج نے ’بولڈ کروکشیتر‘ کی مشق کے 13ویں ایڈیشن میں حصہ لیا،جو ایک دوطرفہ بکتربند فوجی مشق ہے جس کا انعقاد 6 سے 13 مارچ کے لئے بھارت کے جودھپور ملٹری اسٹیشن میں کیا گیا تھا۔
اس مشق کی سریز میں پہلی مرتبہ دونوں فوجوں نے ایک کمانڈ پوسٹ مشق میں حصہ لیا ،جس میں بٹالین اور بریگیڈ کی سطح کی منصوبہ بندی کے عناصر اور کمپیوٹر وارگیمنگ شامل تھی۔ بھارتی فوج کی میزبانی میں ہونے والی اس مشق میں 42ویں بٹالین، سنگاپور بکتر بند رجمنٹ اور بھارتی فوج کی ایک بکتربند بریگیڈ کے سپاہی شامل تھے۔
05 مارچ کو شروع ہونے والی دس روزہ مشترکہ تربیت نے ابھرتے ہوئے خطرات اور ترقی پذیر ٹیکنالوجیز میں مشینی جنگ کے بارے میں مشترکہ سمجھ کو فروغ دیا، مشترکہ کمانڈ پوسٹ کے ذریعے کنٹرول کیے جانے والے مشترکہ آپریشنل اور ٹیکٹیکل طریقہ کار کا استعمال کرتے ہوئے کمپیوٹر سمولیشن پر مبنی وارگیم کے ذریعے انٹرآپریبلٹی کو فروغ دیا۔ دونوں دستوں نے نہ صرف ایک دوسرے کی آپریٹنگ مشقوں اور طریقہ کار کے بارے میں معلومات حاصل کیں بلکہ جدید جنگی زون میں اپنے خیالات اور بہترین طریقوں کا تبادلہ بھی کیا۔
مشق ’بولڈ کروکشیترا ‘سنگاپور کی فوج اور بھارتی فوج کے درمیان مشترکہ فوجی تربیت اور مشقوں کے لیے دو طرفہ انتظامات کے تحت منعقد کی جاتی ہے۔ پہلی بار 2005 میں منعقد کی گئی یہ مشق دونوں ممالک کے درمیان مضبوط اور دیرینہ دوطرفہ دفاعی تعلقات کو اجاگر کرتی ہے اور دونوں فوجوں کے درمیان تعاون کو بڑھاتی ہے۔ دونوں دفاعی ادارے اعلیٰ سطحی دوروں، پالیسی ڈائیلاگ، کورسز اور دیگر پیشہ ورانہ تبادلوں کے ذریعے باقاعدگی سے بات چیت کرتے ہیں۔
وزیراعظم کا دفتر
وزیر اعظم نے بھارت کے 74 ویں یوم جمہوریہ کے موقع پر تہنیتی پیغامات بھیجنے پر عالمی رہنماؤں کا شکریہ ادا کیا
وزیراعظم جناب نریندر مودی نے بھارت کے 74 ویں یوم جمہوریہ کے موقع پر تہنیتی پیغامات بھجنے پر عالمی رہنماؤں کا شکریہ ادا کیا ہے۔
آسٹریلیا کے وزیر اعظم کے ایک ٹویٹ کے جواب میں وزیر اعظم نے لکھا:
’’شکریہ وزیر اعظم @AlboMP۔ آسٹریلیا ڈے کے موقع پر آپ کو اور آسٹریلیا کے دوست عوام کو مبارکباد۔‘‘
نیپال کے وزیر اعظم کے ایک ٹویٹ کے جواب میں وزیر اعظم نے لکھا:
’’ @cmprachanda جی آپ کی نیک خواہشات کے لیے کا شکریہ!‘‘
بھوٹان کے وزیر اعظم کے ایک ٹویٹ کے جواب میں وزیر اعظم نے لکھا:
’’ ڈاکٹر لوٹے شیرنگ @PMBhutan نیک خواہشات کے لیے آپ کا بے حد شکریہ! بھارت دونوں ممالک کی ترقی اور خوشحالی کے لیے بھوٹان کے ساتھ اپنی منفرد شراکت داری کے لیے عہد بستہ ہے۔‘‘
مالدیپ کے صدر کے ایک ٹویٹ کے جواب میں وزیر اعظم نے لکھا:
’’صدر @ibusolih، آپ کی گرمجوشانہ مبارکباد کے لیے بے حد شکریہ۔ مشترکہ جمہوری اقدار کی بنیاد پر بھارت اور مالدیپ کی شراکت داری کے ذریعہ حاصل کی گئی پائیدار ترقی کو دیکھ کر خوشی ہوئی۔‘‘
اسرائیلی وزیر اعظم کے ایک ٹویٹ کے جواب میں وزیر اعظم نے لکھا:
’’وزیر اعظم نے @netanyahu کہ بھارت کے یوم جمہوریہ کے لیے آپ کی پرجوش امنگوں کے لیے آپ کا شکریہ۔ ہم اپنی اسٹریٹجک شراکت داری کو مزید مستحکم کرنے کے لیے پرامید ہیں۔‘‘
فرانس کے صدر کے ایک ٹویٹ کے جواب میں وزیر اعظم نے لکھا:
’’ بھارت کے یوم جمہوریہ کے موقع پر میرے پیارے دوست @EmmanuelMacron آپ کی گرمجوشانہ مبارکباد کے لیے شکر گزار ہوں۔ میں بھارت کی جی 20 صدارت کی کامیابی اور بھارت فرانس اسٹریٹجک شراکت داری کی 25 ویں سالگرہ کے لیے مل کر کام کرنے کے آپ کے عزم کو ساجھا کرتا ہوں۔ بھارت اور فرانس مل کر عالمی بہبود کے لیے ایک طاقت ہیں۔‘‘
ماریشس کے وزیر اعظم کے ایک ٹویٹ کے جواب میں وزیر اعظم نے لکھا:
’’شکریہ، وزیر اعظم @KumarJugnauth. جدید جمہوریہ کی حیثیت سے اپنے مشترکہ سفر میں، ہمارے دونوں ممالک عوام پر مرکوز ترقی میں قریبی شراکت دار رہے ہیں۔
ماریشس کے ساتھ اپنی خوشگوار شراکت داری کو مزید بلندیوں پر لے جانے کے لیے پرامید ہیں۔‘‘
الیکٹرانکس اور اطلاعات تکنالوجی کی وزارت
جناب راجیش گیرا نے نیشنل انفارمیٹکس سینٹر  کے ڈائرکٹر جنرل کا عہدہ سنبھالا
جناب راجیش گیرا نے 31 مئی 2022 کو الیکٹرانکس اور اطلاعاتی ٹکنالوجی کی وزارت کے نیشنل انفارمیٹکس سینٹر  کے ڈائرکٹر جنرل کا عہدہ سنبھال لیا ہے۔
جناب راجیش گیرا این آئی سی سے 31 برسوں سے زیادہ مدت سے منسلک ہیں۔اس مدت میں انہوں نے کئی اہم ڈویژنوں کی سربراہی کی ہے جن میں ویڈیو کانفرنسنگ ڈویژن، سیٹلائٹ نیٹ ورک ڈویژن، آدھار آتھینٹی کیشن ڈویژن، وزارت صحت، آیوش کی وزارت، کارپوریٹ امور کی وزارت، نیتی آیوگ، پی ایم او، کابینہ سیکرٹریٹ، پریزیڈنٹ سیکرٹریٹ، لیبر اینڈ ایمپلائمنٹ انفارمیٹکس ڈویژن، اور غیر منظم کارکنوں کے نیشنل ڈیٹا بیس  کا پروجیکٹ شامل ہیں۔
وہ 1 اگست 2018 سے 31 اگست 2020 تک سی ای او، ڈی پی آئی ٹی کے طور پر وزارت دفاع میں ڈیپوٹیشن پر تھے۔ انہوں نے یکم ستمبر 2020 کو ڈپٹی ڈائریکٹر جنرل  کےطور پر واپس این آئی سی میں عہدہ سنبھالا۔
جناب راجیش گیرا نے 1984 میں آئی آئی ٹی وارانسی، بنارس ہندو یونیورسٹی سے آنرز کے ساتھ اپنا بی ٹیک  مکمل کیا تھا۔
وزارت دفاع
ہندوستانی بحریہ کے لئے 8 میزائل بشمول گولہ بارود والی کشتیوں کی خرید کے لئے میسرز سیکون وشاکھاپٹنم کے ساتھ معاہدے پر دستخط
نئی دلّی ، 24، فروری ، 2021 : میسرز سیکون  وشاکھا پٹنم کے ساتھ 19 فروری 2021 کو ہندوستانی بحریہ نے 8 میزائل بشمول گولہ بارود والی کشتیوں کی تعمیر کے لئے ایک معاہدے پر دستخط کئے۔ ان کشتیوں کی حوالگی 22 جولائی سے شروع ہونے والی ہے۔ ان کشتیوں کا استعمال کسی بھی مشن پر میزائلوں کو لانے لے جانے اور گولہ بارود کی ضرورت کو پورا کرنے کے لئے کیا جائے گا۔ یہ منصوبہ حکومت ہند کی میک ان انڈیا پہل میں ایک اور میل کا پتھر ثابت ہوگا۔
۔۔۔۔۔۔۔۔۔۔۔۔۔۔


U.NO. 3431
(Visitor Counter : 105